Tolkien (2019) BluRay OCR 23.976 fps runtime 01:51:42
แม่น้ำซอม ประเทศฝรั่งเศส สงครามโลกครั้งที่ 1
คุณครับ จะไปไหนครับ
ไปตามหาเพื่อนที่แนวหน้า
ถ้าฉันไม่กลับมา รู้นะว่าจะต้องส่งของไปที่ไหน
เดี๋ยวครับ
คุณครับ เดี๋ยวก่อน
คุณโทลคีนครับ
อย่าทำอย่างนี้เลย คุณต้องพักผ่อน
ไม่ ฉันสบายดี
กลับไปรอฉันที่ค่ายทหาร
คุณต้องนอนพักจริงๆ นะครับ
หมอบอกว่าไข้อาจหนักขึ้นกว่าเดิม ผมว่าคุณไม่ควร...
ฟังนะ ฮอดเจส อยู่นี่แหละ นี่คือคำสั่ง
ก้มหน้าลงครับ หมอบกับพื้น
น้ำนั่นเย็นเจี๊ยบเลย
คุณต้องทำร่างกายให้อบอุ่น
อีกไกลกว่าจะถึงแนวหน้า
ผมว่าคืนนี้เราคงต้องลำบากกันหน่อย
แชร์โฮลมิลล์ ประเทศอังกฤษ
- สู้เขา พวกเรา - อีกฝ่ายมีจำนวนเยอะเกิน
เราต้องการกำลังเสริม
ไปเอาธง
เยี่ยม ฉันได้ธงแล้ว
หยุดไว้ เขากำลังหนีไปแล้ว
โทลคีนอยู่ไหน
- เขาอยู่ไหน - โทลคีน!
พ่ออธิษฐานขอลาที่แข็งแรง มาช่วยขนกล่อง แล้วดูสิ
คำอธิษฐานของพ่อก็เป็นจริง
เราจะไปไหนกันครับ
เบอร์มิงแฮม ไปเก็บของที่ห้องซะ
- อะไรนะ ทำไม - เพราะแม่บอกไงล่ะ
คุณพ่อฟรานซิสหาที่อยู่ให้เราได้แล้ว
ที่ผ่านมาเขาเมตตาเรามาก
ไปหากล่องมาใส่ของของลูกซะ
ผมไม่อยากไปเบอร์มิงแฮม
ทั้งสองคน ฟังแม่นะ
เรา...
มานี่ ฮิลารี
ลูกๆ จ๊ะ เราจะต้องเจอกับ ช่วงเวลาที่ยากลำบาก
และเราโชคดี ที่ศาสนจักรช่วยเกื้อหนุนเรา
เมื่อไม่มีพ่อของลูกแล้ว...
โรนัลด์
โรนัลด์!
"อูบิ เบน อีบี แพทรีอา" จำได้ไหม ลูกรัก
ที่ไหนมีความสุข ที่นั่นคือบ้าน
เราจะหาบ้านของเราให้เจอจ้ะ จะต้องเจอแน่ๆ
เก็บความทรงจำทั้งหมดไว้ในหัวใจ
เก็บขังให้แน่นหนา แล้วลูกจะไม่มีวันลืม แม่สัญญา
ลูกๆ ฟังแม่นะ
รู้ไหมว่าความขัดสนคืออะไร
คือสถานการณ์ของเราใช่ไหม
ตอนที่แม่ยังเด็ก นิยายใหม่ๆ เริ่มต้นอย่างนี้
ครอบครัวที่ดีและกล้าหาญ
จู่ๆ ก็ต้องพบกับความทุกข์ยากขัดสน
แล้วพวกเขาหนีพ้นได้ยังไงครับ
ด้วยการค้นพบสมบัติอันล้ำค่า
หรือไม่ก็แต่งงานกับคนรวย
ผมจะไม่แต่งงานกับใครทั้งนั้น
งั้นก็ต้องไปค้นหาสมบัติน่ะสิ
แต่ไม่มีใครออกค้นหาสมบัติหรอกแม่ ไม่ใช่ในชีวิตจริง
หลอกลูกไม่ได้เลยจริงๆ ใช่ไหม จอห์น โรนัลด์
เอาเป็นว่ามันมีสมบัติที่จับต้องได้
กับสมบัติที่จับต้องไม่ได้
รู้ไว้แค่นั้นก็พอ
มาเริ่มกันเถอะ โรนัลด์
แผ่นดินเริ่มสั่นสะเทือน เพราะน้ำหนักของมังกร
ขณะที่มันคลานลงไปในน้ำ
และกลุ่มควันพิษ ก็พวยพุ่งออกมาตรงหน้าเขา
เมื่อมันพ่นลมทางจมูก และส่งเสียงคำราม
แต่ซิกเกิร์ดรอคอย จนกระทั่งมังกรคลานไปอยู่ที่ปากหลุม
จากนั้นเขาก็แทงดาบ เข้าไปใต้ไหล่ซ้ายของมัน
ทะลุไปถึงหัวใจ
มังกรสะบัดหางจนหินแตกกระจาย
และต้นไม้รอบตัวพังพินาศ
มันเปล่งเสียงขณะกำลังสิ้นใจ
และกล่าวว่า "ไม่ว่าเจ้า จะเป็นใครก็ตาม ที่สังหารข้าได้
"ทองคำนี้จะเป็นความวิบัติของเจ้า
และเป็นความวิบัติ ของทุกคนที่ครอบครองมัน"
ซิกเกิร์ดตอบว่า
"ข้าจะไม่แตะต้องมัน
"ต่อให้การปล่อยมันหลุดลอยไป จะทำให้ข้าเป็นอมตะ
"แต่ทว่าทุกคนต้องตาย
"และไม่มีผู้กล้าคนไหนยอมให้ความตาย มาข่มขู่เขาให้เลิกล้มความปรารถนา"
รู้ไหมว่าพี่พูดตลกแค่ไหน
จริงเหรอ ถ้าพูดภาษาละตินจะตลกกว่านี้อีก
รู้ไหมว่าแปลว่าอะไร หูดที่ไม่สำคัญไงล่ะ
ไม่
ฉันว่าตอนนี้พี่พูดเหมือน นกยูงขี้เมามากกว่า ไอ้พี่ติงต๊อง
สวัสดีครับ แม่ ซื้อแสตมป์ให้ผมไหม
สวัสดีครับ แม่
แม่เอาไปเก็บไว้ไหนน่ะ
คุณครับ
ผมจะต้องไปต่อ
แก๊สพิษ คุณครับ แก๊สพิษ
ฉันอยากเจอเด็กๆ แล้วสิ
หนุ่มๆ พ่อคิดถูก
นางเป็นอสูรใหญ่ยักษ์ มีเท้าเป็นเกล็ด
แล้วก็มีเขี้ยวโง้งที่สุด เท่าที่พ่อเคยเห็นมา
นางกำลังเคี้ยวสิ่งที่พ่อเดาว่าเป็น
กระดูกต้นขาของเด็กชายตัวเล็กๆ
แต่ก็มีเค้กนะ
โรงเรียนคิงเอ็ดเวิร์ดเหรอ เป็นโรงเรียนที่ดีมากเลยนะ
พวกเขาเป็นเด็กหัวดีมากครับ คุณนายฟอล์คเนอร์
ขยันมากๆ
หลังกลับจากแอฟริกา แม่สอนหนังสือให้พวกเขาที่บ้าน
ตอนนี้พูดได้คล่องหลายภาษา
ใช่ แต่ฉันหมายถึงด้านสังคม
เด็กๆ ของคุณจะไปเรียนรวมกับ พวกลูกท่านหลานเธอในเบอร์มิงแฮม
ไม่ต้องสงสัยเลยว่า จะต่างจากแอฟริกาแค่ไหน
พวกเขาอาศัยอยู่ในประเทศอังกฤษ
นานกว่าที่เคยอยู่ในบลูมฟอนเทนเสียอีก
ใช่ไหม หนุ่มๆ
ใช่ครับ เราแทบไม่พกหอกของเราอีกแล้ว
หาคนเลี้ยงยากใช่ไหมคะ
พวกเขาเคยไปอยู่บ้านชั่วคราว 1 หรือ 2 แห่ง
แน่นอนว่า สิ่งที่พวกเขาต้องการคือ การอบรมสั่งสอนอย่างผู้เจริญ
ในสิ่งแวดล้อมที่มั่นคง และมีความเป็นผู้ดี
อย่างบ้านคุณไงครับ คุณนายฟอล์คเนอร์
ถ้าฉันจะมีข้อเสียสักอย่าง
ก็คือฉันใจดีกับเด็กๆ ที่อยู่ด้วยมากเกินไป
ผูกพันกับพวกเขามากไป
อีดิธ เด็กกำพร้าอีกคน ก็เหมือนกับลูกในไส้ของฉันเอง
ลุกขึ้น นักเรียนใหม่
โทลไคน์
โทลคีนครับ
- ว่าไงนะ - ออกเสียงว่าโทลคีนครับ
ไม่ใช่โทลไคน์ ขอโทษด้วยครับ
นั่งลง
ไหนๆ เช้านี้เราก็อ่อนไหว เรื่องการออกเสียง
งั้นพวกเธอทุกคน หยิบตำราชอเซอร์ขึ้นมา
คุณโทลคีนก็พยายามตามเพื่อนให้ทันล่ะ
แมคอินทอช เริ่มได้
ให้ตายสิ กู๊ดสัน-โธมัส
ไวส์แมน
คุณโทลคีน
ส่งให้โทลคีน ออกไปกว้างๆ
ไอ้งี่เง่า!
ห้ามพูด อย่าพูดอะไรแม้แต่คำเดียว
แล้วถ้าเขาถามอะไรฉันล่ะ
ไม่ถามหรอก
เขาไม่สนใจนาย
เข้ามา
พวกเธอคิดว่าฉัน ไม่มีอะไรอย่างอื่นทำ
นอกจากตัดสินการทะเลาะวิวาท ของพวกเธอเหรอ
เปล่าครับ ไม่ใช่เด็ดขาด
มิตรภาพในโรงเรียน คือเสาหลักแห่งการเรียนรู้
เราพูดอย่างนั้น ที่คิงเอ็ดเวิร์ดไม่ใช่เหรอ
ครูใหญ่ครับ ด้วยความเคารพ กิลสันกับผมแค่เล่นรักบี้กัน
ผมยอมรับว่าเล่นแรงไปหน่อย แต่...
ผู้ชายควรจะเป็นสหายกัน ไม่ว่าพวกเขาจะมาจากไหน
จากชนชั้นสูงสุด
ไปจนถึงชนชั้นต่ำสุด
- เธอกับคุณ... - โทลคีน
จะเป็นตัวอย่าง ให้คนอื่นในโรงเรียนเห็น
พวกเธอจะทำทุกอย่างด้วยกัน ไปจนหมดภาคการศึกษา
- แต่ครูใหญ่ครับ... - ทุกอย่าง
ครับ
- เขากดขี่เราอย่างกับทาส - พูดเกินไปรึเปล่า
เป็นมาตรฐานที่ยอมรับไม่ได้ คิดขึ้นมาเพื่อทำให้ฉันขายหน้าโดยเฉพาะ
- แล้วมันไม่ทำให้ฉันขายหน้าเหรอ - นายไม่เกี่ยว
- ทำไมพูดอย่างนั้นอยู่ได้ - ก็มันเป็นเรื่องจริง
ไม่ ฟังนะ ฉันอาจไม่ได้มาจากตระกูลสูงศักดิ์
ไม่ใช่อย่างนั้น ไอ้โง่ นายไม่เกี่ยวข้องกับครูใหญ่
- แล้วนายเกี่ยวเหรอ - เออสิ
เพราะนายเป็นคนพิเศษ
เพราะฉันเป็นลูกเขา
อย่าหยุดเล่นสิจ๊ะ อีดิธ
- คริสโตเฟอร์ที่รัก - กิลสัน
คริสโตเฟอร์ นั่งเฉยๆ
- กิลสัน อย่าทำบ้าๆ - คริสโตเฟอร์ นั่งลง
- หยุดนะ - คริส นั่งลง
เราอยู่ในห้องสมุดนะ คริสโตเฟอร์ นั่งลง
อะไรล่ะ
เราจะไปดื่มชากัน
- แล้วไง - ก็...
ฉันคิดว่าเรา ควรทำทุกอย่างด้วยกัน
ฉันจะอยู่ที่นี่แหละ ขอบคุณ
ก็ตามใจ
เขาไม่อยากมา
โรแบิร์ตตั้งใจจะพูดว่า
หลังจากได้คุยกับเพื่อนๆ
เขาก็รู้ตัวแล้วว่า โทษครั้งนี้เป็นความผิดของเขา
ไม่ใช่ความผิดนาย
และเขาอยากจะแก้ตัว ด้วยการชวนนายไปดื่มชา
จริงๆ นายควรจะปลื้มนะ
ความฉลาดของนาย ทำให้เขาสั่นคลอน
นายจะรู้สึกสั่นคลอนเหมือนกัน ถ้านายมีพ่อแบบกิลสัน
เขาได้รับอนุญาตให้ได้คะแนนต่ำกว่า นักเรียนคนอื่นแค่คนเดียวในชั้นปี
มันไม่ใช่ข้อแก้ตัว แต่...
มาเถอะน่า
ยังไงก็สนุกกว่า นั่งจ่อมกับกองหนังสือเก่าๆ
ฉันชอบหนังสือ
เราก็เหมือนกัน
เจฟฟรีย์ เบช สมิธ
จอห์น โรนัลด์ รูล โทลคีน
- สุภาพบุรุษ ข้อคิด - โทลคีน
สมมติว่าเดินเข้าไปใน ร้านค้าย่านบาร์โรว์
และเห็นฉันกำลังยืนเฝ้าประตู พร้อมกับไม้เรียวอันใหญ่
ประเด็นคืออะไร
ฉันก็พูดว่า ไม่ต้องกินเค้กร้านนี้ เพราะฉันเคยกินแล้ว
ที่จริง ฉันกินเยอะซะจนเบื่อ
นี่คือธรรมชาติ ของการใช้อำนาจของพ่อแม่
"ฉันเคยทำมาแล้ว ฉันตัดสินแล้วว่ามันแย่
"และตอนนี้ฉันก็กำลังห้ามไม่ให้แกทำ"
- เค้กในที่นี่หมายถึง... - ทุกอย่าง
- ทุกอย่างที่ดี - อ้อ
โทลคีน ที่นี่คือย่านบาร์โรว์
อาณาจักรของเรา และชาที่ดีที่สุดในเมือง
- รับชาอีกกาไหมคะ - ขอบคุณครับ
มีอะไรต่ำกว่า 1 ชิลลิงบ้างครับ
ที่ไม่ใช่ขนมปังปิ้ง
- ขนมปังก้อนราคา 4 เพนนี - ดี ขอ 1 ชิ้นครับ
- กับส้อม 3 คัน - 4
- แล้วไม้เรียวคืออะไร - ไม้เรียวเหรอ
พ่อฉันคือตัวอย่างที่ชัดเจนที่สุด
เขารู้เกี่ยวกับดนตรี เขารักดนตรีมาก
เขาใช้เวลาส่วนใหญ่ในวัยหนุ่ม
ศึกษาและแต่งเพลง
เพลงของคริสโตเฟอร์ ได้ตีพิมพ์ไปหลายชิ้นแล้วนะ
ไม่ใช่ แค่ชิ้นเดียว
ส่งน้ำตาลให้หน่อย
แต่พอคิดจะมีอาชีพ เป็นนักประพันธ์ดนตรี
ไม่ได้ "ความฝันที่จะเป็นนักดนตรี เป็นเรื่องเพ้อเจ้อ
"แกจะต้องทำอย่างที่ฉันทำ เลิกคิดเรื่องดนตรีซะ"
แล้วไหนไม้เรียวล่ะ
ไม้เรียวคืออุปลักษณ์ เลิกพูดซะที
แม่ของฉันก็เหมือนกัน
ท่านชื่นชมบทกวี ท่านรักมันมาก
แต่ไม่ยอมมองว่า มันเป็นอาชีพที่เลี้ยงตัวได้
ท่านอยากให้ฉันเป็นทนาย หรือไม่ก็นักบัญชี
ท่านถือไม้เรียวไหม
ฉันจะออกไปหาไม้เรียวมาให้ ดีไหมล่ะ
ขอบใจ
อย่างน้อยพ่อแม่พวกนายก็คุยเรื่องนี้
ถ้าฉันปริปากว่าอยากเป็นจิตรกร ฉันคงถูกตัดออกจากตระกูล
- ไม่ ฉันจะถูกตัดหัว - นั่นไง! นั่นแหละไม้เรียว
ฉันไม่ได้กินเค้ก ที่พวกเขาสั่งด้วยซ้ำ
ทำไมล่ะ
ไม่แน่ใจว่ามีเงินพอรึแปล่า
แต่นี่หวานดีนะ
แล้วเธอล่ะ
ฉันทำไมเหรอ
ต้องมีอะไรสักอย่างที่เธออยากได้สิ
อยากออกไปจากที่นี่ อยากเป็นอิสระ
ฉันจะไปยังที่ที่ทำให้ฉัน ไม่รู้สึกว่าเป็นเด็กกำพร้าจนๆ
และทุกคนแต่งตัวเหมือนราชากับราชินี
ที่นั่นฉันไม่ต้องเล่นเปียโน
หรือถือกรเะเป๋าให้คุณนายฟอล์คเนอร์
จะมีคนทักทายฉัน และเห็นความสำคัญของฉัน
เป็นที่ต้อนรับ
กลับไปที่ค่ายทหารซะ ฮอดเจส
ร้อยโทเจฟฟรีย์ สมิธเป็นเพื่อนฉัน
แม่ของเขา...
แม่ของเขาเขียนถึงฉัน เธอ...
เธอไม่ได้ข่าว จากเขามาหลายสัปดาห์แล้ว
และเขาไม่ตอบจดหมายฉันเลย
ฉันเป็นห่วงว่าเขาอาจจะ...
ฉันจำเป็นต้องรู้ว่าเขาปลอดภัย
มันไม่เกี่ยวกับนายเลย
เขาคงเป็นเพื่อนที่ดีมากนะครับ
ดีที่สุดเลยล่ะ
เขาจะทำอย่างเดียวกันเพื่อฉัน
ถ้าเรามาได้ครึ่งทางแล้ว
จะกลับตอนนี้ก็คงใช้เวลา ไม่ต่างจากเดินหน้าต่อ จริงไหมครับ
ฮอดเจส ขอร้องล่ะ
ขอพูดตรงๆ นะครับ ดูจากสภาพของคุณแล้ว
ถ้าผมไม่ตามไปด้วย
คุณคงไม่มีปัญญาหา ร้อยโทเจฟฟรีย์ สมิธเจอหรอก
ผมจะไปหายามาให้ครับ
เจฟฟรีย์ นายพยายาม ดักบิชอปของฉันเหรอ ไอ้คนเจ้าเล่ห์
สุภาพบุรุษ ข้อคิด
รู้ไหมว่าปัญหาของตำนานต่างๆ ที่โทลคีนอ่านคืออะไร
- ไหนบอกมาซิ ร็อบบี้ - มันไม่มีผู้หญิงในเรื่องไงล่ะ
ฉันไม่ได้พูดถึงหญิงสาวซีดเซียว นั่งตัวสั่นเทาอยู่บนหอคอย
ฉันพูดถึงผู้หญิงอวบอัด ท่าทางกระฉับกระเฉง
- นั่งลงหน่อยได้ไหม - พวกผู้หญิงทางยุโรปใต้
ผู้หญิงที่เทินคนโทใส่ไวน์ไว้บนศีรษะ
ร็อบบี้ นั่งเงียบๆ ไม่เป็นรึไง
อย่างสาวเสิร์ฟของเราทางโน้น
ให้ตายสิ
ร็อบบี้ ถ้าฉันแพ้เกมนี้ เพราะนายพล่ามไม่หยุด...
นายจะแพ้เกมนี้ เพราะฉันเก่งกว่าต่างหาก
นี่อ่านอะไรอยู่
ฉันกำลังอ่านเกี่ยวกับ อาณาจักรแห่งคนตาย
- หรืออย่างน้อยก็พยายามจะอ่าน - เข้าใจที่ฉันพูดยังล่ะ
ซึ่งปกครองโดยสตรีร่างยักษ์
เฮล เทพีมหึมาผู้ไร้ความปรานี
กระฉับกระเฉงพอไหมสำหรับนาย
เหมือนสาวเสิร์ฟของเราเลย
เฮลเหรอ
ใช่ นางปกครองอาณาจักรแห่งคนตาย เฮลเฮมร์
เป็นสถานที่ที่นักรบถูกส่งไป
ถ้าพวกเขาตายในทางที่ไม่สมควร
- แบบไหนคือไม่สมควร - ตายอย่างสงบ
ป่วยตาย แก่ตาย อะไรก็ตามที่ไม่ใช่ในสนามรบ
เอาละ ฉันสนับสนุนความคิดแบบนี้นะ
โทษที นายสนับสนุน การตายในสนามรบแล้วเหรอ
ในเชิงอุปมา
ฉันจะตายยังไงก็ได้ ตามที่โชคชะตากำหนด
นั่นไม่ได้ขึ้นกับฉัน
แต่สิ่งที่ฉันทำได้ก็คือ ตัดสินใจว่าจะใช้ชีวิตอย่างไร
จะอยู่อย่างกล้าหาญ หรือขลาดเขลา
เฮลเฮมเม่! มันควรเป็นการเตือนสติเรา ท้าทายเรา
เออ ฉันรู้ แต่นายควรจะออกเสียงให้ถูกก่อน
เอาสิ ท้าทายฉันมา ส่งฉันไปทำภารกิจ
ฉันจะทำให้ดูว่า เราจะเลี่ยงเฮลเฮมเม่ยังไง
ฉันขอท้าให้นาย...
- นั่งเงียบๆ สัก 25 นาที - หุบปากไปเลย เจฟฟรีย์
ฉันจริงจังนะ
ไปขอสาวเสิร์ฟแต่งงาน
- คริสโตเฟอร์ - ว่าไงนะ
เป็นความคิดที่บรรเจิดมาก
ร็อบบี้ อย่าบังอาจทำอะไรแบบนั้น
นี่สิสิ่งที่ฉันเรียกว่า ภารกิจพิชิตเฮลเฮมเม่
เฮลไฮม์เมอร์!
มาดาม เทพธิดาแห่งทะเลสาบของผม ผู้กุมความฝันของผม
ได้โปรดให้เกียรติอันสูงสุด
ใช้อนาคตร่วมกันไปชั่วชีวิต..
เราน่าจะตั้งชมรมขึ้นมานะ
- อะไรนะ - กลุ่มภราดร
เราก็เป็นชมรมกันอยู่แล้วไม่ใช่เหรอ ชมรมดื่มน้ำชาไง
ชมรมดื่มน้ำชา
ฟังดูเหมือนชมรมที่แม่เลี้ยงฉันถูกใจ
ชมรมน้ำชา
มันไม่ได้ฟังดูดีขึ้น แค่เพราะนายพูดซ้ำหรอกนะ
เดอะเบอร์มิงแฮมบอยส์
อย่างกับการแสดงในคณะละครสัตว์
กลุ่มเด็กชายแห่งร้านค้าย่านบาร์โรว์
บาร์โรเวียน
ชมรมน้ำชาและสมาคมบาร์โรเวียน
ฉันว่ายาวไปนะ
ทีซีบีเอส
แน่ใจนะว่ามันไม่เหมือนกับชื่อโรค
ไม่ ฟังนะ ฉันไม่สนว่ามันจะชื่ออะไร
ตราบใดที่เราสาบานว่าจะภักดีต่อกัน
ถูกต้อง
ทีซีบีเอส เอาชื่อนี้แหละ แล้วยังไงต่อ
เราจะเปลี่ยนแปลงโลก
โอ้ เยี่ยม เรื่องง่ายๆ
ผ่านงานศิลป์ไง ไอ้โง่ ผ่านพลังแห่งศิลปะ
พี่น้อง จะร่วมมือกับสหาย
ในการเปลี่ยนแปลงโลกนี้หรือไม่
- แน่นอน - แน่นอน
เฮลไฮม์เมอร์!
- เฮลเฮมร์ - เฮลเฮมร์
เฮลไฮม์เมอร์!
"ข้าว่าคนอย่างเรา
"ต้องไม่เป็นอย่างหมาป่า
"ที่จะต่อสู้กันเอง
"ดังลูกสัตว์ป่า ที่เทพีแห่งโชคชะตา เลี้ยงดูให้หิวโหย..."
"พวกนอร์นเข้ามา
"เพื่อปูอนาคตให้แก่กษัตริย์น้อย
"พวกนางกล่าวว่าพระองค์ จะเป็นนักสู้ที่เลื่องชื่อที่สุด
"และคาดว่าจะเป็นเจ้าชายที่ดี เหนือเจ้าชายทั้งปวง
"พวกนางพลิกตวัดเส้นด้ายแห่งชะตากรรม
"ก่อให้เกิดความไม่สงบ ตามป้อมปราการในบราลุนด์..."
ทางนี้ครับ
ฉันไม่มีหมวก
- อะไรนะ - ฉันไม่มีหมวก
ไม่เป็นไรหรอก
ยังไงพวกเธอก็ดูน่าขัน
แปลว่าอะไร
เรื่องไร้สาระน่ะ
เป็นเรื่องของชายชราคนหนึ่ง ที่กำลังมองดูกบโชคร้าย
มันกระโดดลงพื้นเบาๆ ไม่เป็น ก็เลยถูกสุนัขกิน
- เธอประดิษฐ์เองเหรอ - ใช่
สร้างภาษาขึ้นเองเลยเหรอ
โครงสร้างกริยา คำศัพท์ ทั้งหมด
ภาษาต่อไปของฉันจะไพเราะดั่งดนตรี
- "เซลลาร์ดอร์" - ประตูห้องใต้หลังคาเหรอ
นั่นเป็นคำที่ ไพเราะที่สุดที่ฉันคิดออก
"เซลลาร์ดอร์" การทอดเสียงลงต่ำมีความพิเศษ
การห่อรูปปาก
เซลลาร์ดอร์
ถ้าเธอพูดซ้ำๆ มันจะเริ่มเป็นบางสิ่งที่มหัศจรรย์
เซลลาร์ดอร์
- ฉันว่ามันไร้สาระ - ก็ถ้าเธอพูดอย่างนั้น
คำพูดไม่ได้สวยงาม แค่เพราะเสียงของมัน
เซลลาร์ดอร์
แต่เป็นการผสมผสาน ระหว่างเสียงกับความหมาย
ประตูสู่ห้องใต้หลังคา
สถานที่ที่สิ่งมหัศจรรย์พันลึก อาจเกิดขึ้น
ขอโทษนะ เธอเพิ่งปฏิเสธ แก่นพื้นฐานของภาษาของฉันงั้นเหรอ
ภาษาของเธอจะไร้ความหมาย
หากเธอไม่รำลึกถึง ความสำคัญข้อนี้
- อย่างนั้นหรือ - ถูกต้อง ใช่
ฟังนะ
มือ
- มันอาจจะเป็นคำที่งดงาม... - ใช่ งดงาม
แต่มันจะมีความหมายยิ่งขึ้นไปอีก
เพราะสิ่งที่เรานำไปเชื่อมโยงด้วย
การสัมผัส
สิ่งต่างๆ ไม่ได้งดงาม เพราะเสียงของมัน
มันงดงามเพราะความหมาย
- เล่าเรื่องให้ฉันฟังหน่อย - อะไร
เรื่องราวของเซลลาร์ดอร์
- ฉันเล่าไม่ได้ - ทำไมล่ะ
เวลามีคนขอให้ฉันเล่นเปียโน...
มันไม่เหมือนกันเลย
เล่าเรื่องให้ฉันฟังหน่อย
จะเล่าด้วยภาษาใดก็ได้
- อย่าตลกน่ะ - ตำนานแห่งเซลลาร์ดอร์
ไม่ ฉันไม่ใช่ละครลิงนะ
มันเริ่มต้นจากการมาถึงของ เจ้าหญิงผู้หยิ่งผยองและเอาแต่ใจ
- ใช่ เธอพูดถูกแล้ว - เธอต้องการความบันเทิง
เจ้าหญิงเซลลาร์เดอร์ทรงเบื่อหน่าย
เบื่อเค้กกับมัฟฟิน
- ชุดกระเบื้องเคลือบวิจิตรหรูหรา - ไม่
เธอโหยหาชีวิตที่แตกต่าง
- มันไม่ใช่ชื่อ - อะไรเหรอ
มันเป็นอย่างอื่น
เซลลาร์ดอร์ไม่ใช่พระนามของเจ้าหญิง เป็นไปไม่ได้
เซลลาร์ดอร์...
เป็นสถานที่
มันเป็นสถานที่ สถานที่โบราณ
ไม่มีทางไปถึง ยกเว้นว่าจะปีนเขาที่อันตรายที่สุด
มันตั้งอยู่บน... ไม่...
ไม่เหรอ
ไม่ใช่การปีน...
ประตู...
ถนน... เส้นทาง มันคือเส้นทาง
เส้นทางผ่านพงไพร ที่แน่นขนัดและมืดมิด
อย่างนั้นเหรอ
และที่ใจกลางเซลลาร์ดอร์ ซึ่งก็คือแท่นบูชา
มีสิ่งที่น่าทึ่งตั้งอยู่ตรงนั้น
ใช่เจ้าหญิงผู้หยิ่งผยอง และเอาแต่ใจหรือเปล่า
มันเป็นสถานที่ซึ่งได้รับ การเคารพบูชาจากทุกคนที่รู้จักมัน
เป็นสถานที่ศักดิ์สิทธิ์ จุดศูนย์กลางคือ...
คือ...
ต้นไม้
ต้นไม้เหรอ
ต้นหนึ่งเป็นสีดำสนิท ราวกับต้นตะโก ส่วนอีกต้น เป็นสีขาวราวกับกระดูก
ทั้ง 2 ต้น มีพิษร้ายแรงถึงชีวิต ผสมอยู่ในน้ำยาง
แต่พวกมันเติบโตขึ้นด้วยกัน มาเป็นพันๆ ปี
โน้มเข้าหากันราวกับกำลังต่อสู้กัน หรือ...
ราก...
กิ่งของต้นไม้ทั้ง 2 เอื้อมหา เกี่ยวกระหวัด
พันรอบกันและกัน
จนในที่สุด ก็มัดรวมกันเป็นหนึ่ง
ยางไม้ของพวกมันผสมเข้าด้วยกัน
กลายเป็นยาที่ทรงพลังและมอบชีวิต
น้ำทิพย์แห่งเซลลาร์ดอร์
มันทำอะไรได้
- มันทำอะไรได้เหรอ - ใช่ มันทำอะไรได้
- เมื่อดื่มเข้าไป... - พูดต่อสิ
เมื่อชิมน้ำทิพย์แห่งเซลลาร์ดอร์
จะได้รับพลังแห่งการมองเห็น
มีตาทิพย์
ทำให้มองเห็นส่วนที่ลึกที่สุด และดำมืดที่สุดในหัวใจมนุษย์
มันเป็นเวทมนตร์ที่มีฤทธิ์รุนแรง
เวทมนตร์ที่เหนือกว่า สิ่งใดที่ใครๆ เคยสัมผัสมา
เธอทำอย่างนั้นทำไม
ฉันกำลังฮึกเหิม ไปด้วยพลังแห่งเซลลาร์ดอร์
เอาสิ ตาเธอบ้าง
ไม่
จะเดือดร้อนได้แค่ไหนกันเชียว
นายควรจะอ่านหนังสือไม่ใช่เหรอ
อ้อ ใช่ ขอบใจนะ
- พวกเขาฟังดูน่าตื่นเต้นจัง - ใช่
ฉันไม่ได้จะบอกว่าทุกสิ่งที่ทุกคนพูด
จะน่าสนใจมากที่สุด
- ไม่เป็นไรหรอกน่ะ - ใช่
หวังว่าฉันแต่งตัวมาเหมาะสมนะ
รับชาเพิ่มไหม
ปกติแล้วพวกคุณ คุยเรื่องอะไรกันคะ
เราคุยกันสารพัดเรื่องน่าสนใจ
- น่าสนใจมากๆ - น่าสนใจและน่าหลงใหล และ...
นั่นคือตอนที่เราไม่ได้พยายาม จะเปลี่ยนแปลงโลก
ตอนที่เราไม่ได้พยายาม จะเปลี่ยนแปลงโลก
มิสแบรตต์ สิ่งที่เรา ให้ความสำคัญมากที่สุดคือ...
เรียกอีดิธเถอะค่ะ
คือการสอบเข้ามหาวิทยาลัย
จะเข้าออกซฟอร์ด กันทุกคนเลยเหรอ
แค่ผมกับโทลคีน
อีก 2 คน ตั้งใจจะเข้าเคมบริดจ์
- ไอ้พวกทรยศ - พวกคุณกังวลไหมคะ
ร็อบบี้ไม่กังวลเลย
ผมไม่เชื่อในการสอบ ผมจะเขียนสิ่งที่คิดลงไป
และถ้าพวกเขาอยากให้คะแนน ก็แล้วแต่พวกเขา
ช่างเป็นวิธีการที่แปลกใหม่มากค่ะ
ขอบคุณครับ
ผมอยากฟังคุณเล่นเปียโนบ้าง มิส...
อีดิธ
เธอเล่นได้ไพเราะเพราะพริ้ง
คุณเป็นนักประพันธ์ดนตรีใช่ไหมคะ คริสโตเฟอร์
ครับ
- ไม่ เขาเคยตีพิมพ์ผลงานด้วย - คุณพระ
คุณชื่นชมนักประพันธ์คนไหน
- ฉันชอบดนตรียุคโรแมนติกค่ะ - ผมก็เหมือนกัน
เบโธเฟน บรามส์ วากเนอร์
ผมชื่นชมวากเนอร์นะ แต่ไม่แน่ใจว่าชอบเขา
คุณ "ชื่นชม" เขางั้นหรือ
ใช่ ในฐานะผู้ถ่ายทอดสื่ออารมณ์
โอเปรา... ผมว่ามัน...
ฉันชอบ ไรห์โกลด์ ของวากเนอร์
- คริสโตเฟอร์คิดว่ามันยาวไป - เปล่าสักหน่อย
ไม่มีใครว่านายหรอก
เล่าเรื่องแหวนวิเศษวงเดียว ไม่น่าจะต้องใช้เวลาตั้ง 6 ชั่วโมง
ไม่ กิลสัน นายไม่รู้ว่าตัวเองพูดอะไร
จริงอยู่ที่อาจมีคนคิดว่า โอเปรานั้นยืดยาด และน่าเบื่อ
แต่ดนตรีสำหรับผมแล้ว ไม่ว่าจะยาวแค่ไหน
สำคัญคือต้องมีหัวใจ มีความรู้สึกลุ่มหลงมัวเมา...
- นี่ ฉันเกรงว่าเราต้องไปกันแล้ว - จะไปแล้วเหรอ
ใช่ เดี๋ยวคุณนายฟอล์คเนอร์เป็นห่วง
โทลเลอร์ส ยังเหลือชาอีกตั้งเยอะ
ไม่ แต่ใกล้สอบแล้ว ฉันคนหนึ่งละ ที่ต้องอ่านหนังสือ
ขอโทษด้วยนะ ไว้เจอกันทุกคน
ยินดีที่ได้รู้จักพวกคุณค่ะ
- บาย - ไว้เจอกันใหม่ อีดิธ
ฉันจะไปหยิบเสื้อโค้ทมาให้
ฉันทำให้เธอขายหน้างั้นเหรอ
ว่าไงนะ
ฉันคิดเหตุผลอื่นไม่ออก
ฉันไม่รู้ว่าเธอพูดเรื่องอะไร
เธอก็รู้ว่าชีวิต ในแต่ละวันของฉันเป็นยังไง จอห์น
เธอก็เห็น ฉันเป็นเพื่อนคลายเหงา
เป็นนักโทษ
ฉันไม่มีชมรมลับ ที่จะมาถกเรื่องวรรณกรรมด้วย
ไม่มีทางหนี
ฉันเล่นเปียโนให้คุณนายฟอล์คเนอร์
เล่นบทเพลงเศร้าๆ แย่ๆ ด้วยเปียโน
ฉันนั่งกับท่านทุกเย็น อ่านหนังสือให้ท่านฟัง เย็บผ้าด้วยกัน
ฟังท่านพูด
ฉันหลงใหลดนตรีของวากเนอร์
ฉันอยากคุยเกี่ยวกับเขา ถกเถียงกัน แลกเปลี่ยนความเห็นกัน
แต่เธอกลับ...
หาที่หลบ!
วิ่งหนีเร็วเข้า!
ผมว่าเราปลอดภัยแล้วครับ
ไม่เป็นไร
มาตรงนี้ดีกว่าครับ
มาตรงนี้ดีกว่า
ไม่มีเพลงที่ฟังแล้ว แช่มชื่นกว่านี้หน่อยเหรอ ที่รัก
"เงาตะคุ่มในหมอก
"เราไม่เจอกันนานแล้ว
"มือกับใบหน้าขาวซีด ดวงตาสงบนิ่ง
"ศีรษะสวมมาลัย ที่มือคนตายร้อยเรียงให้
"จากความทรงจำ ที่ไม่มีวันม้วยมลาย
"พวกท่านคนหนึ่ง ร่างสูงและอ่อนโยน
"เหมาะแก่การรัก และต่อสู้เคียงข้างกาย
"มีเพียงคราบแห่งการวิวาทร้ายแรง
"ที่จะทำให้แตกแยกนานนับปี"
- มันแย่มาก - มันยอดมาก
- อย่างี่เง่าน่า - มันยังไม่จบ
ไพเราะมาก
มีความเป็นกรีกอยู่เหมือนกันนะ ความรักระหว่างสหาย
สื่ออารมณ์ได้ชัดเจน นายควรจะภูมิใจ
เอาละ ใครต่อ โทลเลอร์สไหม
ไม่ ฉันยังไม่มีอะไรใหม่ๆ
จริงเหรอ
ถ้าโทลคีนทรยศเรา เพราะคิดไม่ออก
ฉันก็จะเอาบางอย่าง ที่เสื่อมมากๆ มาให้ดู
แบบนี้ไม่ดีแน่
สวรรค์ช่วย
น่าเสียดายที่เป็นแค่สำเนา
สิ่งที่ฉันต้องการก็คือ นางแบบตัวเป็นๆ
ซึ่งก็คงไม่มีทางหาได้
นายไม่ได้วาดภาพนั้นเองใช่ไหม
อะไร ภาพที่พ่อฉันแสร้งทำเป็นผู้ดีน่ะเหรอ
ไม่ต้องบอกก็เห็นว่า เขาไม่มีไรเฟิล
ไม่มีคฤหาสน์ หรือสุนัขพันธุ์สแปเนียลสักฝูง
นายไม่ได้เขียนอะไรเลยจริงๆ เหรอ
ไม่ได้รับแรงบันดาลใจ จากมิสแบรตต์เหรอ
อย่างี่เง่าน่ะ ไวส์แมน อีดิธกับฉัน แค่อยู่บ้านหลังเดียวกัน
แปลว่าหัวใจเธอ ยังว่างสินะ ขอบใจ โทลคีน ดีใจที่ได้รู้
นายไม่ได้เขียนอะไรเลยเหรอ
ฉันเขียนไม่ออก รู้สึกไม่มีสมาธิ
รู้ไหมว่าฉันคิดว่า นั่นคืออาการของอะไร
ท้องผูกเหรอ
รัก รักที่สมหวัง หรือตรงข้าม
ใช่ ขอบใจนะ
วินิจฉัยอาการของมนุษย์ ได้ยอดเยี่ยมมาก คริส
น่าเสียดายที่ความสามารถนี้ ไม่ปรากฏในดนตรีของนาย
รู้ไหม ฉันแปลกใจที่นายคาดหวังให้เราเชื่อ
ทุกคำที่นายพูดออกมา โทลคีน
หมายความว่ายังไง
นายกีดกันมิสแบรตต์ ผู้น่ารักจากพวกเรา
ใครจะไปรู้ว่านายปกปิดอะไรอีก
คริสโตเฟอร์
เมีย 1 ลูก 3 กับไร่นา ในอาร์เจนตินา ถามมาก็ตอบให้
ให้ตาย ฉันอยากมี ชีวิตแบบนั้นจังว่าไหม เจฟฟ์
เราแค่เล่นเกมกันได้ไหม
ไหนบอกว่าเขาไม่อยู่
เขาไม่อยู่จริงๆ
ไม่อยู่...
เจฟฟรีย์ ส่งนั่นมาเร็ว ขอบใจ
จะให้เก็บไว้ที่ไหน
เร็วเข้า
- สวัสดีครับ - ครูใหญ่
นี่มันอะไรกัน
พ่อเคยบอกว่า ผมชวนเพื่อนๆ มาที่นี่ได้
ระหว่างที่พ่อไม่อยู่
ป้าของแกดีขึ้นแล้ว
ฉันก็เลยกลับมาบ้าน
ฉันมีงานต้องทำ ไล่พวกเขากลับบ้านเดี๋ยวนี้
ผมรับปากเพื่อนๆ ว่า ทุกคนนอนค้างที่นี่ได้ครับ
เหตุการณ์เปลี่ยนไปแล้ว
และตอนนี้พวกเขาจะกลับบ้าน
เฮลเฮมร์
อย่าบ้าน่ะ
เฮลเฮมร์
ถ้าไม่ใช่ตอนนี้ แล้วจะทำตอนไหน
พ่อครับ
ผมขอไม่ถอนคำพูด ที่จะให้เพื่อนๆ ค้างที่นี่ครับ
ผมคิดว่ามันไม่เป็นสุภาพบุรุษ
แกคิด...
ขอโทษที ว่ายังไงนะ
ไม่เป็นสุภาพบุรุษครับ
พ่อครับ ผมคิดว่ามันหยาบคาย พวกหนุ่มๆ มาที่นี่เพื่ออ่านหนังสือ
และเล่นบิลเลียด
ครับ และเล่นบิลเลียด
เราอ่านหนังสือกันอย่างหนัก และพวกเขาก็เป็นเพื่อนๆ ของผม
ในเมื่อผมออกปากไปแล้ว ซึ่ง...
ด้วยความเคารพ ผมอยากรักษาสัญญา
อย่างนั้นก็ได้
กิลสัน นายเป็นวีรบุรุษ
- พวกนาย หยุดนะ - โคตรวีรบุรุษ
เฮลไฮม์เมอร์
มีคำหนึ่งในภาษาเยอรมันเก่า ซึ่งไม่มีคำแปลในภาษาอังกฤษ
แต่มันหมายถึงของขวัญที่มอบให้ ด้วยความกลัว หลังการทะเลาะเบาะแว้ง
ดราเคนฟุทเทอร์
แปลตรงตัวคือ "อาหารมังกร"
อุปรากรจตุรภาค ของริชาร์ด วากเนอร์ ปกรณัมแหวน - แดร์ริงเดสนีเบอลุงเกิน
ฉันเป็นมังกรไปแล้วเหรอ
วากแนอร์เขียนเอาไว้ 4 องก์
มันเริ่มต้นด้วยแหวนวงหนึ่ง
แหวนวิเศษที่สามารถครองโลกได้
และหลอมขึ้นมาโดยคนแคระ
ชื่อว่าอัลเบอริค
ฉันพอจะรู้เกี่ยวกับตำนานเยอรมันบ้าง
แต่การจะได้อำนาจแห่งแหวนวงนี้ อย่างแรก เธอจะต้องตัดขาดจากความรัก
เป็นการแลกเปลี่ยน ที่สมเหตุสมผล ในความเห็นของฉัน
นั่นเป็นเพราะ เธอเป็นไวกิ้งที่ไร้หัวใจ
ชั้นบนสุด 2 ที่ครับ
ที่นั่งชั้น 3 และชั้น 4 เต็มแล้วครับ
ว่าไงนะครับ
ที่นั่งชั้น 3 และ 4 เต็มแล้วครับ เสียใจด้วย
ไม่เหลือเลยเหรอ
นั่นคือความหมาย ของคำว่าเต็มครับ
มีที่ว่างตรงชั้น 2
ชั้น 2
แต่ราคา 5 ชิลลิง
และเราต้องขอให้ผู้ชม
แต่งตัวให้เหมาะสม สำหรับที่นั่งชั้นนั้นครับ
ไปกันเถอะ
อีดิธ
ตามฉันมา
- ขอโทษนะ - ไม่เป็นไรหรอก
น่าขายหน้าจริงๆ
ยืนนับเศษเงินอย่างนั้น น่าอายมาก
ฉันจะไม่มีชีวิตแบบนั้น
เธอเองก็เหมือนกัน
- ก็แค่ตั๋ว ไว้มาใหม่ก็ได้ - ไม่ใช่แค่ตั๋ว
มันเป็นเรื่องของ การไม่ยอมเสียคนที่เรารัก
การดูแลพวกเขา
แม่ของฉัน ท่าน...
ท่านป่วย
ฉันไม่รู้ว่าเป็นโรคอะไร
แต่ถ้าฉันมีเงินจ่ายค่าหมอ ฉัน...
งั้น...
ขอโทษนะ
เราคงไม่ได้ดูแล้วละ
แต่ก็เป็นความคิดที่ดีมากนะ
เริ่มทำข้อสอบได้
สอบเข้าออกซฟอร์ด ข้อสอบชุดที่ 1
ตอนนี้ 9 โมงเช้า พวกคุณมีเวลา 3 ชั่วโมง
ขอให้โชคดี
ฟังนะ ผมสอบใหม่ได้
ผมสอบใหม่ได้ ผมจะสอบให้ผ่าน
แค่ผ่านยังไม่พอ ลูกต้องการทุนการศึกษา
พ่อเป็นห่วงนะ โรนัลด์
พ่อแน่ใจว่าคุณกิลสัน ไม่จำเป็นต้องมีทุนการศึกษา
ส่วนเจฟฟรีย์ สมิธ...
เรื่องนี้ไม่เกี่ยวกับเพื่อนๆ ของผม
เราสนับสนุนกันและกัน เราให้กำลังใจกันและกัน
เพื่อนร่วมชายคา ของลูกมิสแบรตต์
ไม่ อีดิธไม่เกี่ยวกับการที่ผมสอบตก
มีคนเห็นลูกออกมาจากห้องของเธอ ยามวิกาล
เราคุยกันครับ เราคุยกันแค่นั้น
- งั้นก็เป็นเรื่องจริง - ครับ เรื่องจริง
- มันไม่ได้... - คืนก่อนวันสอบ
ลูกพาเธอไปที่โรงมหรสพ
ยังจะบอกว่าไม่เกี่ยวอีกเหรอ
เธอไม่ใช่ชาวคาทอลิกด้วยซ้ำ โรนัลด์
แม่ของลูกเสียสละอย่างมาก
เธอรู้ว่าตัวเองกำลังจะตาย
และเธอฝากฝังอนาคต และการศึกษาของลูกไว้กับพ่อ
พ่อตั้งใจจะทำตามนั้น
ถึงเวลาแล้วที่ลูกต้องเลือก
ว่าจะดำเนินรอยตามแม่หรือไม่
ผมคิดว่าผมไม่เข้าใจ
พ่อต้องขอให้ลูก เลิกเกี่ยวข้องกับมิสแบรตต์
บ้าไปแล้ว นั่นไม่ยุติธรรมเลย
- ถึงอย่างนั้นก็เถอะ - ไม่ๆ ผม...
ผมทำไม่ได้ ผมจะไม่ทำ
- พ่อเป็นผู้ปกครองตามกฎหมายของลูก - ใช่ แต่คุณไม่เข้าใจ
- พ่อเข้าใจดีทีเดียว - ไม่ครับ คุณพ่อ
ผมรักเธอ
พ่ออยากให้...
โรนัลด์ พ่อเองก็อยากให้ลูก มีทางเลือกเหมือนเด็กหนุ่มคนอื่นๆ
- พ่ออยากให้... - ไม่ คุณอิจฉา
คุณไม่ได้ต้องการอย่างนั้นเลย คุณอิจฉา
คุณพูดอย่างนั้น แต่มันไม่จริง คุณเป็นพระ
คุณไม่รู้เรื่องความรัก จะรู้ได้ยังไง
- ฟังพ่อก่อน - คุณอยากให้ผมโดดเดี่ยว
คุณอยากให้ผมโดดเดี่ยวเหมือนคุณ ไม่เหลืออะไร
ไม่เด็ดขาด ผมจะไม่มีชีวิตแบบคุณ
ถ้าลูกอายุครบ 21 และยังรู้สึกเหมือนเดิม
ลูกก็มีอิสระ ที่จะทำอะไรได้ตามใจ
จนกว่าจะถึงตอนนั้น ลูกมีหน้าที่ที่จะต้องทำให้สำเร็จ
และลูกจะทำตามหน้าที่ โรนัลด์
พระเจ้าช่วยด้วยเถอะ ลูกจะทำตามหน้าที่
ฉันสอบตกไม่ได้อีกแล้ว
และเธอก็รู้ว่าจะเกิดอะไรขึ้น ถ้าฉันเข้าออกซฟอร์ดไม่ได้
ฉันอาจจะกลายเป็นบาทหลวง แต่ฉันไม่คิดว่าการครองพรหมจารี
เป็นวิถีชีวิตที่เราทั้งคู่มีอยู่ในใจ
อีดิธ
อีดิธ ก็แค่จนกว่าฉันจะบรรลุนิติภาวะ
ให้ตายเถอะ โรนัลด์ อย่าเอะอะนักเลย
มันไม่สำคัญหรอก
ไม่ อย่าพูดอย่างนั้น มันสำคัญสิ
ฉันไม่รู้ว่าเธอจะลำบากใจไปทำไม
ทุกอย่างก็แค่จะกลับไปเป็นเหมือนเดิม แค่นั้น กลับสู่ความเป็นจริง
ไม่ ฉันจะไม่ยอมถอดใจเรื่อง อนาคตของเรา เพราะอย่างนี้ฉันจึง...
ฉันจะไม่ถอดใจอย่างเด็ดขาด
เธอจะถอดใจ
เร็วกว่าที่เธอคิดเสียอีก
- ฉันเองก็เหมือนกัน - ไม่ ไม่จริง
อีดิธ ขอร้องล่ะ ฟังนะ...
ฉันปล่อยให้ตัวเองเชื่อ
ว่าจะมีตอนจบ ที่มีความสุขสำหรับคนอย่างเรา
แต่มันไม่มีหรอก ไม่มีทางเป็นไปได้
แต่เธอจะมีตอนจบที่มีความสุข
ใช้ชีวิตที่ออกซฟอร์ดให้สนุกนะ
ไม่ อีดิธ
ฉันต้องการให้นายช่วย
ฉันจำเป็นต้องพักผ่อน แซม นายต้องตามหาเจฟฟรีย์
- คุณครับ ผมทิ้งคุณไว้ที่นี่ไม่ได้ - แซม
- ผมจะไม่ทิ้งคุณไว้ที่นี่ - แซม นี่เป็นคำสั่ง
ตามหาเจฟฟรีย์ และบอกเขาว่าอย่าหมดหวัง
บอกเขาว่าทีซีบีเอส เรา...
แค่อย่าให้เขาตาย
ขอบใจ แซม
- มังกรใช่ไหม - มังกร ถูกต้อง
ให้ตายสิ
ผมเคยพูดให้ฟังไหมว่า...
ฉากในละครเรื่องนี้ได้แรงบันดาลใจ จากสถาปัตยกรรมของวิทยาลัยทรินิตี้
ออกซฟอร์ด ประเทศอังกฤษ
- แต่มันเกี่ยวกับอะไร - ก็...
- คุณเป็นกวีใช่ไหมคะ - เปล่าครับ นั่นเจฟฟรีย์
ฉันว่าพวกนายชาวออกซฟอร์ด ควรจะพยายามกว่านี้ จริงไหม
- เราจะไปไหนกันต่อ - ใช่ บอกหน่อย
ใช่ ไปไหนกันดี... โทษที โทษนะครับ
ใช่
ขโมยรถบัสเนี่ยนะ แผนของนาย
- กิลสัน! เงียบๆ! - เร็วเข้า!
ฉันคิดว่ามันเป็น การแข่งระหว่างทีมออกซฟอร์ด
กับทีมเคมบริดจ์
ไม่เอาน่า กรรมการตาบอด
ผมขอประกาศ
สภาออกซฟอร์ดที่ 3 แห่งทีซีบีเอส
เปิดแล้วอย่างเป็นทางการ
และอยากจะต้อนรับ
สาวงามของเรา จากผับอีเกิลแอนด์ไชลด์
ในฐานะแขกผู้มีเกียรติ
ขอให้การประชุมของเรา เกิดขึ้นที่รถบัสร้าง ทุกครั้งไป
คำว่า "ร้าง" น่าจะเกินไปหน่อย
คงอย่างนั้น
ทีซีบีคืออะไรคะ
ชมรมทีซีบีเอส
ฉันว่าคุณไม่ชอบฉันนะ คุณหัวขโมย
- ขอโทษครับ ผมแค่... - ผมขอโทษแทนเพื่อนของผมด้วย
- เขาเล็งคนอื่นอยู่ - อะไรนะ
เขาเล็งมิสแบรตต์ผู้น่ารัก
- อย่าไปสนใจเขาเลย - ใครคือมิสแบรตต์ผู้น่ารัก
- ไม่ใช่ใครหรอก - จริงเหรอ โทลเลอร์ส
ดูจากการที่นายซึมกะทือ ตลอด 2-3 เดือนที่ผ่านมา
เสียมารยาทมากนะ ที่พูดถึงหญิงอื่น เวลาอยู่กับใครบางคน
ไม่ คุณพูดถูกที่สุด ผมขอโทษด้วย เมอร์เทิล
แบริลต่างหาก
เห็นไหม นั่งอยู่ในอ้อมแขนของสาวงาม
แต่กลับจำชื่อเธอไม่ได้ด้วยซ้ำ
ขอโทษนะถ้าฉันทำให้นายหมดสนุก
นายเป็นคนตัดสินใจ โทลคีน ไม่มีใครบังคับให้นายทำ
- อะไรนะ - อีดิธหรือออกซฟอร์ด
นายเลือกออกซฟอร์ด และนายก็อยู่ที่นี่แล้ว
นั่งอยู่บนรถบัสทหาร กับสาวงาม 3 คน
และเพื่อนรักของนาย ให้ตาย ทำตัวให้สนุกหน่อย
- ไม่มีใครบังคับฉันเหรอ - อ้อ ใช่...
- บาทหลวงคนนั้น ผู้อุปถัมภ์นาย - คริส ไปกันใหญ่แล้ว
- อย่าพูดเรื่องที่นาย... - ขอบคุณนะคะ สนุกมากเลย
นายปล่อยเธอไป นายเลือกออกซฟอร์ดมากกว่าเธอ
- ไม่ ฉันไม่มีทางเลือก - นั่นทำให้นายเป็นคนใจดำเหรอ
นั่นทำให้นายกลายเป็นอย่างอื่นเหรอ นายเป็นบ้าอะไรวะ
หุบปากเหอะน่า!
บ้าไปแล้วเรอะ โทลเลอร์ส
คริส ขอโทษ คริส
- ให้ตายสิ โทลเลอร์ส - เป็นอะไรรึเปล่า
สำหรับนักวิชาการ หมัดขวานายหนักใช้ได้เลย
- ชกฉันคืนเถอะ - ไม่
- ชกฉันคืนเดี๋ยวนี้เลย ขอร้อง คริส - ลืมมันซะ
- คริส ขอร้องละ
ไม่เป็นไร
ไม่ ฉันทำตัวแย่มาก ฉันขอโทษ
สิ่งที่นายจำเป็นต้องเข้าใจนะ โทลคีน
ไอ้เด็กกำพร้ายาจกป่าเถื่อน
ก็คือ เราเป็นพี่น้องของนาย ไม่ว่าจะต้องเจอกับอะไร
ใช่ แน่นอนที่สุด
ถูกต้อง
นี่ไม่ใช่แค่มิตรภาพ
แต่เป็นพันธมิตร
พันธมิตรที่แข็งแกร่ง
เฮลไฮม์เม่ร์!
- เฮลเฮมร์ - เฮลไฮม์เม่ร์อยู่ได้
พูดผิดทุกครั้งเลย
- ใช่ ฉันอยากดื่มอะไรหน่อย - สาวๆ ไปไหนกันหมด
หมอบลง
เปิดประตูค้างไว้ จอร์จ
พวกเขาไม่ได้ทำอะไรนายเนอะ
พวกเขาจะคุยกับอธิการบดีในตอนเช้า
แล้วนายล่ะ
กิลสันกับไวส์แมน ไอ้หมูเคมบริดจ์ 2 ตัว
ถูกปล่อยไปนานแล้ว
ฉันไม่โชคดีอย่างนั้น
ดูเหมือนพรุ่งนี้ ฉันจะต้องไปห้องอธิการบดีกับนาย
- โดนสวดยับแน่ - ขอโทษนะ เจฟฟ์
- ไม่ ไม่ใช่ความผิดนาย - ใช่สิ
ถ้าไม่ใช่เพราะฉัน ป่านนี้นายคงอยู่ ในอ้อมกอดของแมรี่คนสวยไปแล้ว
ไม่เอาน่า พอฉันแสดงว่าสนใจปุ๊บ
เธอก็เริ่มคุยเรื่องหวานใจของตัวเอง
ฉันทำได้ไม่เลวนัก จนกระทั่งไวส์แมนทำเสียเรื่อง
มิสอีดิธ แบรตต์
อธิการบดีเขียนจดหมายถึงแม่ฉัน
คิดว่าฉันจะยังได้เป็นกวี หลังจากนี้ไหม
แม่จะต้องสติแตก จบเห่กันละคราวนี้
เจฟฟรีย์แค่เสียอาชีพการงาน แล้วนายโดนอะไร โทลคีน
ฉันถูกไล่ออก
พูดเล่นใช่ไหม โทลเลอร์ส
พวกเขาไล่นายออก เพราะเรื่องนี้ไม่ได้ ก็แค่นั่งเล่นกันบนรถบัส
เรื่องรถบัสไม่สำคัญหรอก
เกรดฉันไม่ถึง
อธิการบดีบอกว่า ฉันทำคะแนนในวิชาหลักได้ไม่ดี
และคะแนนวิชากรีกโบราณก็แค่พอใช้
พวกเขาก็เลยจะไม่ต่อทุนให้
ใช่ แต่นั่นไม่ได้แปลว่านายต้องออก
นั่นสินะ ฉันนี่โง่จริง
ใช่ พอแม่ฉันกลับจากมอนติ คาร์โล
ฉันจะขอให้ท่าน เขียนเช็คอีกสักใบ
แล้วนายจะทำยังไงต่อ
พวกเขาจะยุติทุนของฉัน เมื่อหมดภาคการศึกษา
หลังจากนั้น ฉันต้องจ่ายค่าเรียนเอง
ซึ่งไม่มีทางเป็นไปได้เลย ดังนั้นฉันคงจะหางานทำมั้ง
ทำอะไร
ฉันจะกลับไปเบอร์มิงแฮม และทำงานในร้านขนมปัง
หรือไม่ก็ทำรองเท้า ให้คนรวยโง่ๆ อย่างพวกนาย
ที่เดินอวดกระเป๋าเงิน
จะว่าไปฉันกำลังอยากได้ รองเท้าคู่ใหม่อยู่พอดี
แต่พูดจริงๆ นะ
นายหัวดีกว่าพวกเราทุกคน
และขอพูดตามตรง
บางครั้งฉันก็เกลียดนายในเรื่องนี้
แต่ในบรรดาพวกเราทั้งหมด
นายเป็นคนสุดท้ายที่ควรถูกไล่ออก
พรุ่งนี้เป็น การแข่งครั้งสุดท้ายของเราแล้ว
เราจะคิดถึงการถล่มพวกนาย
ไม่เอาน่า
ไวส์แมน หยุดเขา!
- เล่นดีมาก โทลคีน - ขอบคุณครับ
เป็นเกมที่ดี หนุ่มๆ
- วิ่งได้สวย - เล่นได้ดี เจ้ายักษ์เซ่อ
นายเล่นได้ไม่เลวเลย โทลเลอร์ส
โทษที คะแนนเป็นเท่าไหร่นะ ไวส์แมน
เล่นได้ดี หนุ่มๆ
สวัสดีครับ คุณแม่
- เล่นได้ดีจ้ะ เจฟฟรีย์ - ขอบคุณที่มาครับ
- เย็นนี้เราจะกินมื้อค่ำด้วยกันไหม - จ้ะ 1 ทุ่มตรง
พ่อของลูกก็จะมาด้วย
ขอโทษครับ คุณนายสมิธ
ผมขอคุยด้วยสักประเดี๋ยวได้ไหมครับ
ว่าไงจ๊ะ
เรื่องที่เจฟฟรีย์ ถูกอธิการบดีเรียกไปคุย
มันเป็นการเข้าใจผิดครั้งใหญ่
ฉันไม่อยากคุยเรื่องนี้ ถ้าเธอไม่ว่าอะไร
เรื่องทั้งหมดในคืนนั้น เป็นความผิดของผมคนเดียว
และผมรับรองได้ว่า ผมถูกลงโทษอย่างเหมาะสม
คืออย่าทำให้เรื่องมันยากไปกว่านี้ สำหรับเจฟฟรีย์เลยนะครับ
เขาเป็นคนที่ขยันที่สุดคนหนึ่ง ที่ผมรู้จักและใจดีที่สุด
เขาพยายามอย่างหนัก ที่จะทำให้คุณภูมิใจ
เขามีพรสวรรค์ที่ยอดเยี่ยม
ผมรู้ว่าผมล้ำเส้น...
- เธอเป็นคนผิดหรือ - ใช่ครับ และผมถูกไล่ออก
ดังนั้น คุณไม่ต้องกังวลว่า ผมจะเป็นอิทธิพล ที่ไม่ดีอีกต่อไป
แล้ว...
พรสวรรค์ที่ว่า เธอหมายถึงอะไร
เขาเป็นกวีครับ
ผลงานของเขาได้รับการตีพิมพ์ ในวารสารมหาวิทยาลัย
เขาคงฆ่าผมแน่ที่บอกคุณ แต่เขาเก่งจริงๆ
ขอให้เธอโชคดี
คุณโทลคีน
- นี่สำหรับคุณ - ขอบคุณครับ
นักศึกษาออกไปจากสนามหญ้าเดี๋ยวนี้!
รู้ไหมว่ามันกี่โมงกี่ยามแล้ว
ตาแก่หน้าโง่!
ไรท์ ใช่นักศึกษาของคุณหรือเปล่า
ผมว่าไม่ใช่นะ
ตาแก่หน้าโง่...
ไปให้พ้นจากสนามหญ้า!
คารวะ เออาเรนเดล
ดาราเจิดจรัสซึ่งถูกส่งมายังโลกมนุษย์
โรนัลด์ โรนัลด์ ลุกขึ้น
ลุกขึ้น นี่ฉันเอง ตื่นสิ
- เออ ฉันตื่นแล้ว - นายปลุกคนทั้งมหาวิทยาลัย
พวกเขาไล่ฉันออก ซ้ำสองไม่ได้ใช่ไหม
- ตั้งสติหน่อย - ใช่ไหม
เจฟฟ์! เจฟฟ์ นั่งลง
ดื่มสิ มอลต์ชั้นดี
ฉันไม่อยากดื่ม ตั้งสติหน่อย จอห์น
นายอยากไปงานแต่งไหม
อะไรนะ
- งานแต่งสไตล์อังกฤษที่งดงาม... - จอห์น...
- ในฤดูร้อน - นายพูดจาเหลวไหลเลอะเทอะ
- อีดิธ - ยินดีด้วย
ใช่ เธอเขียนถึงฉัน เธอ...
เธอหมั้นแล้ว เธอกำลังจะแต่งงาน
โธ่ จอห์น โชคไม่ดีเลยจริงๆ
ขอโทษนะ ฉันคุมตัวเองไม่ได้
- ไม่ ไม่เป็นไร - ขอโทษนะ เจฟฟ์
ไม่เป็นไร
ฉันอยู่นี่
นักดาบทำความเคารพ!
รู้สึกเป็นไงบ้าง
ยอดเยี่ยมที่สุด
สดชื่น
และช่างเป็นความคิดที่ดีงามมาก ขอบใจนะ
การรักใครสักคน
ที่ไม่อาจรักเราตอบ ไม่ว่าจะด้วยเหตุผลใด
เป็นความเจ็บปวด
แต่ถ้านายฟังคำของกวี
มันอาจจะมีความงามบางอย่าง แฝงอยู่ในความรักชนิดนั้น
มันแผดเผา สุกสกาว
และไม่เคยแปดเปื้อน จากความจริงหรือความจำเจ
มันชัดเจนและกราดเกรี้ยวในวันนี้
ไม่ต่างจากวันแรกที่มันเริ่มต้น
และมีความงามอยู่ในนั้น
ฉันคิดว่านะ
อย่างน้อยฉันก็เชื่ออย่างนั้น
คนพูดภาษาประหลาดโผล่มาอีกคนแล้ว
คิดยังไงกับภาษาโกธิคขั้นพื้นฐาน
ครับ ไม่เลว เขียนอารัมภบทไว้ดีมาก
ตัวภาษาเอง ไม่มีอะไรโดดเด่น
- น่าเสียดายนะ - ครับ
- เมื่อคืนที่สนามหญ้า... - พระเจ้า คุณอยู่ที่นั่นด้วย
ผมได้ยินภาษาที่ไม่คุ้นหู
แน่นอนว่า คนได้ยินกันทั่วออกซฟอร์ดเชอร์
ไกลไปจนถึงชิลเทิร์นฮิลส์โน่นแหละ
- ผมเมามากครับ - ผมไม่สงสัยหรอก
ผมพูดจาไร้สาระไปเรื่อย
เป็นภาษาที่ผมประดิษฐ์ขึ้นเอง สำหรับภูตแฟรี่
ผมคิดว่าผมได้ยินภาษาฟินนิชบางส่วน
ครับ ผมขโมยมาเยอะเลย
- ไม่ใช่ขโมย - ไม่
ภาษาไม่เคยขโมย
- ครับ - แค่ได้รับอิทธิพล
ขอโทษครับ ผมยังไม่ทราบชื่อคุณ ผม...
ผมชื่อโทลคีน โรนัลด์ วิทยาลัยเอ็กเซเตอร์
ขอโทษครับ
เด็กน้อยชี้นิ้ว แล้วก็เรียนรู้คำ
ต้นไม้
ต่อมาเขาเรียนรู้ที่จะแยกความแตกต่าง ระหว่างต้นไม้ต้นนี้ กับต้นอื่นๆ
เขาเรียนรู้ชื่อเฉพาะของมัน
เขาเล่นใต้ต้นไม้ กระโดดโลดเต้นรอบต้นไม้
ยืนอยู่ใต้กิ่งไม้ เพื่อหลบร้อน หรือหาร่มเงา
เขาจูบใต้ต้นไม้ นอนใต้ต้นไม้
แต่งงานใต้ต้นไม้
ย่ำเท้าผ่านต้นไม้ ระหว่างทางไปออกรบ
และลากขาผ่านต้นไม้ต้นเดิม ระหว่างทางกลับบ้าน
ว่ากันว่ากษัตริย์ ซ่อนเร้นอยู่ในต้นไม้ต้นนี้
ภูตผีวิญญาณ อาจอาศัยอยู่ในเปลือกของมัน
ใบไม้รูปทรงโดดเด่น
ถูกสลักบนหลุมศพ และอนุสาวรีย์ของเจ้าของที่ดิน
ไม้ของมันอาจสร้างเป็นเรือขนาดใหญ่
ที่ช่วยชีวิตบรรพบุรุษของเขา จากการรุกราน
และทั้งหมดนี้
ไม่ว่าจะความหมายอย่างกว้าง หรือเฉพาะ
ระดับชาติหรือส่วนตัว
ทั้งหมดนี้ เขารู้ และรู้สึก
และเรียก แม้จะแผ่วเบาแค่ไหน
ด้วยการเปล่งเสียงออกมาพยางค์เดียว
โอ๊ค
คำในภาษาแซกซอน โปรโต-เจอร์มานิก
รากศัพท์เดียวกัน กับภาษานอร์สเก่า อี๊ค
ภาษาไม่เคยไร้สาระ
ภาษาคือความหมาย
ประวัติศาสตร์ ซ้อนกันเป็นชั้นๆ เป็นชั้นๆ
แล้วคำที่ไม่มีความหมาย เรียกว่าอะไร
มันก็เป็นแค่เสียง
เคยมีคนพูดอย่างนี้กับผม
แต่คงไม่เยิ่นเย้อเท่า ผมว่านะ
มีตำราภาษาโกธิคฉบับจริง อยู่ 1 หรือ 2 เล่มในห้องสมุด
ไปดูสิ
ผมจะเดินดุ่ยๆ ไปขอฉบับจริงได้ยังไงล่ะครับ
บอกพวกเขาว่าศาสตราจารย์ไรท์ ส่งคุณมา
ภาษาโกธิคขั้นพื้นฐาน โดย ดร.โจเซฟ ไรท์
ไม่งั้นเขาไม่มาคุยด้วยหรอก
นั่นไม่ใช่ประเด็น เขาอาจจะเป็น นักนิรุกติศาสตร์ที่เก่งที่สุด
โดยเฉพาะในสายภาษาโกธิค
เขาอาจจะแค่ปลื้มเฉยๆ
เขาต้องปลื้มอยู่แล้ว
ไม่มีใครยืม หนังสือเล่มนั้นมา 1,500 ปี
ฉันเพิ่งยืมออกมา เมื่อสัปดาห์ที่แล้วเอง
- นายคิดว่ายังไง - ฉันไม่อยากเฉลยให้โทลเลอร์สฟัง
เขาไม่มีทางอ่านจบหรอก เขาไม่รู้ด้วยซ้ำว่าใครเขียน
ขอล่ะ ช่วยหุบปากได้ไหม มันไม่ตลกนะ
ฟังนะ โทลคีน นายนี่มันทึ่มชะมัด
นี่เป็นโอกาสของนายแล้ว ไม่เห็นหรือไง
ศาสตราจารย์ภาษาโกธิคคนนี้ กำลังชักชวนให้นายเปลี่ยนภาควิชา
- พูดเรื่องอะไรของนาย - เขาอยากให้นาย ไปเรียนวิชาของเขา
- โทษที - เขาพูดถูก
แต่จู่ๆ ฉันจะเปลี่ยนไป ภาควิชานิรุกติศาสตร์เลยไม่ได้
ทำไมล่ะ
อย่างแรก เพราะฉันไม่มีทุน
นายจะบอกว่าภาควิชานิรุกติศาสตร์
ไม่มีทุนให้นักศึกษาเหรอ
ใช่ สำหรับคน ที่บังเอิญเป็นอัจฉริยะทางภาษา
ไอ้ปัญญาอ่อน
ศาสตราจารย์ครับ!
- ขอโทษครับ ศาสตราจารย์ไรท์ - ว่าไง
ผมไปคิดเรื่องต้นโอ๊คมา ความหมายในเชิงสัญลักษณ์ของมัน
ต้นไม้ที่ปกปักษ์คุ้มภัย ผู้นำมาซึ่งความเปลี่ยนแปลง
น่าสนใจมาก คุณเป็นนักศึกษาคณะรุกขศาสตร์หรือไง
เปล่าครับ ผมเรียนกรีกโรมันศึกษา แต่ผมอยาก...
ผมถึงได้เรียกคุณไว้ ผมอยากเปลี่ยนไปเรียนกับคุณ
- ไปเรียนนิรุกติศาสตร์ - เรียนกับผมเหรอ
ใช่ครับ ผมชื่อโทลคีน โรนัลด์ โทลคีน
ผมยืนอยู่นอกหน้าต่างคุณ และตะโกนถ้อยคำหยาบคาย
ด้วยภาษาฟินนิชเสื่อมๆ
แล้วคุณคิดว่านั่น แทนหนังสือรับรองได้เหรอ
ผมรู้ว่าขั้นตอนมันไม่ปกติ แต่ผมรู้ตัวแล้วว่าผมหลงใหลสิ่งใด
สิ่งที่ผมทำมาตลอดชีวิต...
ผมขอพูดตรงๆ ได้ไหมครับ
คุณไม่รู้เหรอกว่าผมอยากฟังแค่ไหน
ผมต้องการทุนการศึกษา
ผมจำเป็นต้องได้ทุนการศึกษา เพื่อเรียนวิชานิรุกติศาสตร์กับคุณ
และผมยินดีทำทุกอย่าง
เพื่อพิสูจน์ว่าผมมีคุณสมบัติมากพอ
- ทุกอย่างเหรอ - ครับ
ไม่
- ไม่เหรอ - ไม่ครับ
ไม่ เพราะถ้าผมปล่อยให้คุณ ได้ทำงานอย่างสงบ
ผมก็คงไม่มีโอกาสได้เรียนจากคุณ
และนั่นจะผิดจุดประสงค์
ของการแนะนำตัวที่บ้าบิ่น และออกจะน่ากลัวนี้
- โทลคีน - ครับ
- มีรากมาจากภาษาเยอรมัน - คิดว่าใช่ครับ
น่าจะมาจากแองโกล-แซกซอน
- ถูกต้องครับ - โทลล์เคียห์น
คุณคงไม่ต้องให้ผม
แปลความหมายของชื่อนี้ให้คุณสินะ
มุทะลุ
- ศาสตราจารย์ไรท์ครับ... - วิชาของผมเต็มแล้ว คุณโทลคีน
เต็มไปด้วยนักศึกษา ที่สามารถแปลภาษาอังกฤษโบราณ
อย่างน้อยก็รวดเร็ว และเชี่ยวชาญพอๆ กับคุณ
และพวกเขาเรียนนำคุณ ไป 2 ภาคการศึกษาแล้ว
ลาก่อน
เฮลเฮมร์
ศาสตราจารย์ครับ
ตั้งแต่เด็กๆ ผมสนใจด้านภาษามากๆ
หลงใหลมันมาก ถึงขั้นประดิษฐ์ภาษาของผมเอง
ภาษาต่างๆ ที่สมบูรณ์แบบ ดูสิครับ
นี่คือ มันคือ... ทุกอย่าง
จาก เบรสต์ฮอร์ด หัวใจของผม
สมบัติจากหัวใจ
แล้วรูปวาดล่ะ
ผมแต่งเรื่องราว ตำนานต่างๆ
ไม่งั้นจะมีภาษาไปทำไมใช่ไหมครับ
ไม่ใช่แค่เอาไว้เรียกชื่อสิ่งต่างๆ จริงไหม
มันคือเลือดเนื้อของวัฒนธรรม ผู้คน
- ใช่ ถูกต้อง - ถูกต้อง
คุณเขียนเรียงความ 5,000 คำ
เกี่ยวกับอิทธิพลของภาษานอร์ส ในบทกวีเรื่อง กาเวน ได้ไหม
ได้ครับ แน่นอนที่สุด ให้ส่งเมื่อไหร่ครับ
เย็นนี้
มิดเดิลเอิร์ท
"2 พี่น้อง เรียกรวมพลเหล่านักรบ
"พวกเขาวิงวอนต่อญาติๆ ผู้เป็นที่รัก
"ว่าพวกเขาต้องอดทน ในช่วงเวลาที่ยากลำบาก
"ใช้อาวุธของตน โดยไม่อ่อนแอลงไป"
วิธีที่คุณแต่งตามจังหวะของบทกวี
ความเข้าใจลึกซึ้งที่คุณมีต่อมัน
ผมต้องบอกเลย คุณโทลคีน
ผมไม่เคยเจออะไรแบบนี้มาก่อน
ไม่เคย
"เบียร์ธโวลด์ลั่นวาจา..."
"เบียร์ธโวลด์ลั่นวาจา พร้อมกวัดแกว่งโล่ไปมา..."
สงคราม! สงคราม! ประเทศอังกฤษเข้าสู่สงครามแล้ว!
เยอรมันรุกรานเบลเยียม!
"เขาสั่งสอน เหล่านักรบผู้องอาจที่สุดว่า
"เรานั้นต้องหาญกล้ายิ่งกว่าเก่า
"หัวใจเราจงหนักแน่นยิ่งกว่าก่อน
"กำลังใจยิ่งลุกโหมไม่ลดรอน ยามกำลังกายบั่นทอนถดถอยลง
"ลอร์ดของเราถูกเชือดเฉือนเป็นชิ้น นอนทอดร่าง ณ ที่นี้
"สัตบุรุษมอดม้วยกลางธุลี"
การแต่งตัวหรูหราในช่วงสงคราม... ถือว่าไร้กาลเทศะ... ไม่รักชาติ
กษัตริย์และประเทศต้องการให้คุณ เข้าร่วมกองทัพจนกว่าสงครามจะจบ
รวมตัวกันที่เสาธง ต้องการบุรุษทุกคนที่แข็งแรง
มิสอีดิธ แบรตต์
โฟล์คสโตน ประเทศอังกฤษ
เอ้านี่ คริส
สุภาพสตรีและสุภาพบุรุษ โรเบิร์ต กิลสัน
กิลสัน!
จะไม่ชวนฉันเต้นรำเหรอ
แพ้พนันมารึไง
ที่จริง มีคนมองด้วยความอิจฉา ตั้ง 3 คน
คนคงนึกว่านาย เป็นจักรพรรดิเยอรมัน
นี่มันอะไร สงครามหรืองานเลี้ยงน้ำชากันแน่
- หนวดงามมาก กิลสัน - ขอบใจนะ
- นายต้องดื่มอะไรหน่อย พ่อหนุ่ม - ถูกต้องเลย
- คิดว่าเรามากันครบแล้วนะ โทลคีน - ใช่
ดื่มฉลองกันหน่อยไหม
แด่การพบปะสังสรรค์ของชมรมทีซีบีเอส ในอนาคตทั่วทั้งยุโรป
ดื่ม สุภาพบุรุษ
- คุณสุภาพบุรุษ! ขออนุญาตครับ - ได้สิครับ
ตามองไปข้างหน้า โทลคีน
นิ่งๆ นะครับ!
เฮลเฮมร์!
ฉันเพิ่งเขียนบทละคร เกี่ยวกับสาวเสิร์ฟชาวฝรั่งเศส
ที่ตกหลุมรักวีรบุรุษชาวอังกฤษ
นายคงต้องโกนหนวด ถ้าอยาก รับบทเป็นสาวเสิร์ฟชาวฝรั่งเศส
- ดื่ม กี่แก้วก็ยังไม่พอ - อีกแก้วไหม
พนันหมดตัวเลยว่า ไวส์แมนจะหลับก่อนคนอื่น
- ฉันรับคำท้า สก็อตช์ไหม - ได้เงินแน่ๆ
โชคดีนะ โรนัลด์
ฉันถือให้
ฉันจะพยายามถ่วงเวลาเรือไว้
- น้องเธอเป็นไงบ้าง - เขาสบายดี
เขาไปถึงฝรั่งเศสแล้ว
แล้วเธอล่ะ เล่นดนตรีเป็นยังไงบ้าง
ฉันสอนเปียโน ให้เด็กผู้หญิงตัวเล็กๆ เป็นส่วนใหญ่
ไม่ค่อยเก่งหรอก
และเธอหมั้นแล้ว
เขาใจดีมาก
เอาใส่ใจดีมาก เป็นคนดีจริงๆ
- ฉันมีเรื่องจะต้องพูด... - โรนัลด์
ฉันทำผิดพลาดครั้งใหญ่ที่สุดในชีวิต
และไม่มีวันไหนเลย ไม่มีวินาทีไหน...
ฉันไม่เคยหยุดคิดถึงเธอ
เธอมีจิตวิญญาณที่ยอดเยี่ยมที่สุด ที่ฉันเคยเจอมา
เธอมีความกล้าหาญ รอบรู้ มีพรสวรรค์
เธอมีศักดิ์ศรี
ซึ่งทั้งน่าหมั่นไส้และน่าชื่นชม
และเธอเจ้าเล่ห์ มีสีสัน
และมีชีวิตชีวาอย่างที่สุด
เธอคู่ควรกับ ความสุขทุกอย่างที่เธอพานพบ
ไม่ๆ ไม่ใช่
เธอไม่คู่ควรกับความสุข ฉันไม่ได้หมายความ...
ที่ฉันอยากจะพูดคือ...
เธอคู่ควรเสียยิ่งไปกว่านั้น
เธอคู่ควรกับความมหัศจรรย์
เรือลำนั้นหรือ
เรือ เอสแกเนียส
ฟังดูเหมือนเอามาจาก เรื่องเล่าของเธอ
ใช่ "โปรดสงสารชาวเมืองตาดำๆ แห่งอาณาจักรเอสแกเนียส"
ทำไมเราต้องสงสารพวกเขาด้วย
เพราะอดีตที่เลวร้ายของพวกเขา เพราะความอัปยศของพวกเขา
ความเสียใจของพวกแขา
พวกเขาควรให้อภัยตัวเอง
พวกเขาทำไม่ได้
กองพันแลงแคสเชอร์ขึ้นเรือได้!
ฉันต้องไปแล้ว
ดีใจที่ได้คุยกันนะ
ลาก่อน สาวน้อย
อีดิธ
- ฉันรักเธอ - ฉันรักเธอ
- ฉันรักเธอมาก - ฉันรู้
ฉันห้ามใจตัวเองไม่ได้เลย
ฉันรู้ ฉันก็ทำไม่ได้เหมือนกัน
ฉันต้องไปแล้ว
- อย่าตายนะ - ตกลง
และกลับมาหาฉัน
อย่าตาย และกลับมาหาฉัน
คุณครับ ผมเจอพวกเขาแล้ว ตื่นสิ
- ผมเจอกองพันแลงแคสเชอร์ที่ 19 แล้ว - เจฟฟ์
คุณต้องลุกขึ้นเดี๋ยวนี้
ไปตามหาเพื่อนของคุณกัน เราเกือบถึงแล้ว
ยิง!
ขึ้นบันได!
เสียบดาบปลายปืน!
- ผมทำไม่ได้ - เร็วเข้า พลทหาร เร็วเข้า!
เจฟฟรีย์!
- ทางนี้! เร็วเข้า! - ใช่ กองพันแลงแคสเชอร์!
เจฟฟรีย์!
เจฟฟรีย์ เบช สมิธอยู่ไหน ร้อยโทเจฟฟรีย์ เบช สมิธอยู่ไหน
เบช สมิธอยู่ที่นี่ เขาขึ้นไปด้านบนแล้ว
- ไม่นะ! - ครับ เสียใจด้วย
- เจฟฟรีย์! - อย่าหยุดดูคนบาดเจ็บ
เจฟฟรีย์!
- คุณครับ จะทำอะไรน่ะ เดี๋ยวก่อน! - อย่าตามฉันมา
ขึ้นบันไดไป กองพันแลงแคสเชอร์
เจฟฟ์!
เจฟฟรีย์!
อย่าชะลอ!
เจฟฟ์!
โรนัลด์!
เจฟฟ์!
โรนัลด์!
เจฟฟรีย์!
โรนัลด์!
เจฟฟ์!
อะไร
โรนัลด์!
เจฟฟ์!
โรนัลด์!
เจฟฟ์!
เจฟฟรีย์!
แก๊ส!
สวมหน้ากากเร็วเข้า!
แก๊ส!
สวัสดี
ไม่ต้องลุก
เธอหลับไปนานมาก
เธอเป็นโรคไข้เทรนช์ แต่ตอนนี้ไม่เป็นไรแล้ว
เธอกลับถึงบ้านแล้ว
ฉันพยายามตามหาเขา
ใครคะ
เจฟฟรีย์ ฉัน...
ฉันได้ยินเขา...
ฉันได้ยินเสียงเขา
เจฟฟรีย์... ตายแล้ว
- เขาตายไปหลายสัปดาห์แล้ว - ว่าไงนะ
ไม่
โรเบิร์ต กิลสัน เขา... เขาถูกยิง
เขาก็ตายแล้วเหมือนกัน
ร็อบบี้กับเจฟฟรีย์
ฉันเสียใจด้วย
รอน ฉันเสียใจด้วย
แต่เธอไม่เป็นไร เธอกลับถึงบ้านแล้ว ทุก...
ทุกอย่างจะไม่เป็นไร ฉันสัญญา
พ่อใช้เวลาทุกบ่าย กับพวกแม่ๆ หญิงม่าย
พ่อจะพูดอะไรกับพวกเธอได้
ลูกชายของคุณเสียชีวิตในสงคราม เพื่อยุติสงครามทั้งหมด
แล้วคุณพ่อพูดว่ายังไง
คำพูดไม่มีประโยชน์ อย่างน้อยก็คำพูดสมัยใหม่
พ่อใช้คำสวด
พ่อคิดว่ามันมีความอุ่นใจในระยะห่าง ในสิ่งเก่าแก่
ตลอดช่วงเวลาที่ลูกป่วย
มิสแบรตต์เฝ้าลูกไม่ยอมห่าง
ไม่จากไปไหนเลย
ลูกคิดถูกแล้ว ที่ไม่ยอมปล่อยเธอไป
ขอบคุณครับ
จดหมายฉบับนี้ส่งมาถึงลูก ผ่านเส้นทางที่อ้อมมากๆ
พ่อเชื่อว่าเขาเขียนมันก่อนตาย
จอห์น โรนัลด์เพื่อนรัก
ฉันรู้สึกสบายใจอย่างยิ่ง ที่หากว่าคืนนี้ฉันตายไป
ก็ยังมีสมาชิกที่ยิ่งใหญ่ ของชมรมทีซีบีเอสเหลืออยู่
เพื่อป่าวประกาศสิ่งที่ฉันใฝ่ฝัน และสิ่งที่พวกเราได้ตกลงกันไว้
ฉันมั่นใจว่าการตาย ของสมาชิกเพียงคนเดียว
ไม่อาจทำลายชมรมทีซีบีเอส
ความตายอาจทำให้เราน่ารังเกียจ และอับจนหนทางในฐานะปัจเจกชน
แต่มันไม่สามารถยุติ 4 สหายอมตะ!
ขอให้พระเจ้าคุ้มครองนาย จอห์น โรนัลด์เพื่อนรัก
และขอให้นายได้พูด ในสิ่งที่ฉันพยายามจะพูด
หลังจากที่ฉัน ไม่มีโอกาสได้พูดอีกต่อไป
ออกซฟอร์ด หลายปีต่อมา
- สวัสดีครับ ศาตราจารย์โทลคีน - สวัสดีครับ
เธอออกมาทำอะไรข้างนอกนี่
วันนี้เรากินพุดดิ้งแยมกับลูกๆ
ไมเคิลขอเอาไว้
เขากับจอห์นวางถาดไว้ หน้าห้องทำงานของเธอ
หวังว่าเธอจะได้กินบ้างนะ
ฉันขอโทษ ฉัน...
ฉันขอโทษ
อีดิธ มันเป็นวันที่ยากมาก ไม่ว่าฉันจะเขียนอะไร...
- เธอเคยเขียนเพื่อความเพลิดเพลินใจ - ฉันรู้ มัน...
- มันเคยเป็นความหลงใหล - ฉันรู้ มัน... ไม่มีประโยชน์
ฉันอยากให้เธอตัดสินใจว่า เธอต้องการอะไรจากมัน โรนัลด์
หรือทิ้งมันไปเสียเลย
คุณโทลคีน
คุณนายสมิธ
ดีใจที่ได้เจอคุณ ขอบคุณที่มาครับ
โรเบิร์ต กิลสันเป็นลูกชาย ของครูใหญ่ที่โรงเรียนคิงเอ็ดเวิร์ด
ใช่ครับ
ฉันจำแม่เลี้ยงเขาได้ คิดว่านะ
แล้วคริสโตเฟอร์ ไวส์แมนล่ะ
เขารอดครับ
แม้ผมเสียใจที่จะพูดว่าเขา...
พวกเราบางคน ก็รอดมาพร้อมกับ บาดแผลแบบอื่น
น้องสาวฉันเสียลูกชายไป 3 คน ฉันเสียไป 2 คน
ทั้งหมดในสัปดาห์เดียวกัน
ผมเสียใจด้วย
พวกแธอนั่งกันที่นี่หรือ
ใช่ครับ
น่านั่งดีนะ
ขอบคุณที่พาฉันมาที่นี่
ฉันนึกภาพออก ฉันเห็นภาพพวกเธออยู่กันที่นี่
พวกเธอทุกคน
ฉันนึกภาพออกเลย
มันคงเป็นช่วงเวลา แห่งความสุขสนุกสนาน
เจฟฟรีย์เคยนั่งตรงนี้
หากคุณอนุญาต
ผมอยากให้กลอนของเขา ได้รับการตีพิมพ์
กลอนของเขาเหรอ
ผมคิดว่าเขามีพรสวรรค์สูงส่ง
ผมอยากให้เขาเป็นที่รู้จัก
ผมอาจจะเขียนคำนิยมเอง
ไม่รู้สิ ฉัน...
ฉันอยากจะปฏิเสธ คุณโทลคีน
เขาเก่งมากจริงๆ ครับ ผมคิดว่าเป็นเรื่องสำคัญ
ฉันเองก็เคยชอบบทกวี
บางครั้งฉันก็สงสัยว่า เป็นเพราะฉันรึเปล่าที่เจฟฟรีย์...
ขอโทษด้วยนะ ฉันมองไม่เห็นว่า มันจะมีประโยชน์อะไร
มันจะมีประโยชน์ อย่างที่สุดเลยละครับ
ได้โปรดเชื่อผมเถอะ
ฉันไม่เคยได้รู้จักเจฟฟรีย์ มากเท่าที่ฉันอยากรู้
เขามีความสุขไหม
บอกฉันหน่อย
เขาได้รู้จักกับความรักไหม
ผมเป็นเด็กกำพร้า ตอนที่ย้ายมาคิงเอ็ดเวิร์ดใหม่ๆ
และแม้แต่ในช่วงแรกๆ ก่อนที่เราจะเป็นเพื่อนกันเสียอีก
เจฟฟรีย์ก็เป็นคนอ่อนโยน
ใจดี
ผมคิดว่าในบรรดาคนที่ผมเคยพบ
คนที่...
เขาเป็นคนที่เป็นตัวแทนของ
ความหมายของการรัก
และการได้รับความรัก นั่นจึง...
นั่นเป็นเหตุผลว่า ทำไมสิ่งนี้จึงสำคัญ
อภัยให้ผมด้วย แต่คุณถามว่ามันมีประโยชน์อะไร
และกวี นักประพันธ์...
หรือศิลปะของเรามีประโยชน์อะไร
ผมคิดไม่ออก ว่าจะมีอะไรสำคัญไปกว่านี้
โดยเฉพาะในช่วงเวลาเช่นนี้ โดยเฉพาะตอนนี้
คำนิยมก็ดีเหมือนกันค่ะ
ขอบคุณครับ
จำได้ไหมที่แม่เคยให้เราจูบต้นไม้
- และฟังเสียงต้นไม้พูดคุย - มันมนตร์ดำอะไรกัน
เร็วเข้า พวกเด็กดื้อ มานี่เลย
- ใครอยากคุยกับต้นไม้บ้าง - เฮ้ รอฉันด้วย
- คิดอะไรอยู่เหรอ - เจ้าชื่ออะไร
เราไม่น่ากลัวหรอกนะ ไม่ต้องห่วง
เด็กๆ พ่อต้องการความช่วยเหลือ ช่วยอะไรพ่อหน่อยได้ไหม
- การบ้านรึเปล่าฮะ - ไม่ใช่หรอก ถ้าพ่อทำได้ถูกต้อง
- พ่ออยากให้ลูกฟังเรื่องราวหนึ่ง - เรื่องอะไรฮะ
- สนุกรึเปล่า - หวังว่างั้นนะ
- ยาวไหมฮะ - ยาวมากเลยละ
เริ่มหรือยังคะ
ใช่ ฉันคิดว่า...
เริ่มแล้วในนี้ ใช่ คิดว่าเริ่มแล้วนะ
เป็นเรื่อง กี่เยวกับอะไร
เกี่ยวกับการเดินทาง การผจญภัย
มีเวทมนตร์ด้วย
สมบัติ
และความรัก
เป็นเรื่องของอะไรหลายๆ อย่าง พูดยากนะ พ่อว่า...
พ่อว่ามันเป็นเรื่องของการทำภารกิจ ในระดับหนึ่ง
การเดินทางเพื่อพิสูจน์ตัวเอง
เกี่ยวกับความกล้าหาญ
พวกพ้อง
เป็นเรื่องของพวกพ้อง
มิตรภาพ
- คนตัวเล็กๆ อย่างลูก - ผมไม่เล็กนะ!
ไม่ แค่ตัวเล็ก แต่หัวใจใหญ่มาก
เป็นเรื่องของพ่อมดด้วย
- พ่อมดเหรอฮะ - พ่อมด ใช่
และภูเขา มังกร และการเดินทาง...
คริสโตเฟอร์ ถ้าลูกคอหักเพราะสวมเจ้านั่น
แม่จะไม่พาไปโรงพยาบาลหรอกนะ
ในโพรงใต้พื้นดิน
เป็นที่อาศัยของ
ฮอบบิต
THE HOBBIT ได้รับการตีพิมพ์ในปี 1937 และเป็นการเปิดตัวโทลคีน
ในฐานะนักเขียนแนวแฟนตาซี ที่ได้รับการยกย่องที่สุดในโลก
โรเบิร์ต ควิลเตอร์ กิลสัน กับเจฟฟรีย์ เบช สมิธ
เสียชีวิตในปี 1916 ในยุทธการที่แม่น้ำซอม
แม่ของเจฟฟรีย์ ตีพิมพ์บทกวีของเขา ในคอลเลกชั่นชื่อว่า A SPRING HARVEST
โดยโทลคีน เป็นผู้เขียนคำนิยม
คริสโตเฟอร์ ไวส์แมน ประพันธ์ดนตรีน้อยมากหลังสงคราม
เขามีชีวิตอยู่จนถึงปี 1987
แม้ว่ามิตรภาพของพวกเขา จะไม่เหมือนเดิม
แต่จอห์น โรนัลด์ก็ตั้งชื่อ ลูกคนที่ 3 ว่า "คริสโตเฟอร์"
จอห์น โรนัลด์ รูล โทลคีน เสียชีวิตในปี 1973
หลังอีดิธเสียชีวิตได้ 2 ปี
ลูกๆ ทั้ง 4 ทำให้ ชื่อของพวกเขา ยังคงอยู่ต่อไป
บนป้ายหน้าหลุมศพของทั้ง 2 จารึกชื่อเป็นภาษาเอลฟ์
จากตำนานปกรณัมของโทลคีน
เกี่ยวกับชายผู้เป็นมนุษย์ ที่ตกหลุมรัก
เจ้าหญิงเอลฟ์
บรรยายไทยโดย ต้องตา สุธรรมรังษี, Deluxe
[THAI]